Lars Thorsen

Lars Thorsen (født 1966) er lederen av den anti-islamske grupperingen Stopp islamiseringen av Norge (SIAN). Han ble leder av SIAN i 2019.

Bakgrunn 
Lars Thorsen har vært aktivt medlem av SIAN siden 2015. Han har engasjert seg sterkt i kampen mot det han karakteriserer som «islamiseringen av Norge». Thorsen har markert seg som en fremtredende talsperson for organisasjonen og har rettet oppmerksomhet mot islam og innvandring gjennom sine offentlige uttalelser og aktiviteter.

Thorsen deltok den 3. september 2020 på NRKs Debatten angående SIAN og ytringsfrihet. Under dette intervjuet ble det kjent at NRK ikke hadde funnet noen som hadde inngående kunnskap om islamsk teologi og som ønsket å delta i en diskusjon med Lars Thorsen om dette emnet. Som et resultat ble det kun en samtale mellom Thorsen og programleder Fredrik Solvang. Under debatten ble Thorsen konfrontert med spørsmål relatert til hans egne uttalelser.

Før Lars Thorsen ble frontfigur for SIAN, var han engasjert i Arbeidernes ungdomsfylking (AUF). Han deltok også aktivt på AUFs sommerleirer på Utøya.

Oppvekst 
Lars Thorsen vokste opp på Manglerud i Oslo. I tenårene utviklet han et politisk engasjement, og var skiløper i Dæhlenengen Ski- og Ballklubb.

Domfellelser 
Thorsen ble i 2019 dømt til 30 dagers betinget fengsel og en bot på  kroner for hatefulle ytringer, som retten fant var brudd på straffeloven § 185 (rasismeparagrafen). Dommen ble rettskraftig i februar 2020.

Den 1. juli 2022 ble han tiltalt for vold, skadeverk og krenkelse. Ifølge tiltalen hadde han blant annet sprayet rød farge i ansiktet på tre personer.

Påkjørsel 
Den 2. juli 2022 hadde han deltatt i koranbrenning på Mortensrud i Oslo sammen med flere andre motstandere av innvandring og av islam. Senere samme dag satt han og fire andre aktivister i en bil som ble påkjørt av en annen bil. De to personene i den andre bilen hadde overvært koranbrenningen, og tatt med seg den forbrente boken i bilen. Det ble antatt at påkjørselen var skjedd med vilje. Føreren av den andre bilen ble pågrepet og deretter siktet for grov kroppsskade.

Referanser

Eksterne lenker 
 

Islamofobi
Norske foreningspersoner
Norske organisasjonsledere
Norske aktivister
Fødselsdato ikke oppgitt